
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 451 

7 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός Προέδρου και Μελών Επιτροπής Φορέα 
άρθρου 7του Ν. 2331/1995γιατηνπρόληψη και κα¬ 
ταστολή της νομιμοποίησης εσόδων από εγκλημα¬ 
τικές δραστηριότητες. 1 

Επανακαθορισμός αποζημίωσης των μελών των Επι¬ 
τροπών Κρατικών Βραβείων Λογοτεχνίας, Κρατι¬ 
κών Βραβείων Λογοτεχνικής Μετάφρασης και Κρα¬ 
τικών Βραβείων Παιδικού Βιβλίου. 2 

Καθορισμός αποζημίωσης του Προέδρου, των μελών 
και γραμματέα Κεντρικής Επιτροπής Παρακολού¬ 
θησης και Παραλαβής του Έργου «για την εγκατά¬ 
σταση πληροφοριακών συστημάτων και τον εκσυγ¬ 
χρονισμό των Υπηρεσιών Ποινικού Μητρώου των 
Εισαγγελιών Πρωτοδικών έξι (6) πόλεων (Αθήνα, 
Πειραιάς, Πάτρα, Θεσσαλονίκη, Ηράκλειο, Βό¬ 


λος)». 3 

Καθορισμός αποζημίωσης των μελών της Ομάδας Δι¬ 
οίκησης Έργου για την Οδική Ασφάλεια. 4 

Συγκρότηση Επιτροπής για την κατάρτιση σχεδίου 
του Π.Δ. που προβλέπεται στο άρθρο 3 παρ. 5 του 
Ν. 2956/2001. 5 

Τροποποίηση της υπ’ αριθμ. ΥΠ ΠΟ/ΔΙΟΙΚ/Α5/1.4.2005 
ΠΜΥ/37120/3.7.2002 απόφασης. 6 

Χαρακτηρισμός ως μνημείου του κτιρίου Κονάκι Χα- 
τζηγάκη, στο Σωτήριο Λάρισας, ιδιοκτησίας Αθα¬ 
νασίου Χατζόπουλου. 7 

Έγκριση του προγράμματος εκπαίδευσης των προ¬ 
σώπων που ασχολούνται με τη διάθεση μεριδίων 
Αμοιβαίων Κεφαλαίων. 8 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 12.1/12065/Β3 
απόφαση του Υφυπουργού Εθνικής Παιδείας και 
θρησκευμάτων. 9 


ΑΠΟΦΑΣΕΙ Σ 

Αριθ. 11910/Β.665 (1) 

Διορισμός Προέδρου και Μελών Επιτροπής Φορέα άρ¬ 
θρου 7 του Ν. 2331/1995 για την πρόληψη και κατα¬ 
στολή της νομιμοποίησης εσόδων από εγκληματικές 
δραστηριότητες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 7 του Ν. 2331/1995 «Πρόληψη και κατα¬ 
στολή της νομιμοποίησης εσόδων από εγκληματικές δρα¬ 
στηριότητες», 

β) του άρθρου 6 παρ. 3, 4 και 5 του Ν. 2515/1997 με το 
οποίο τροποποιούνται διατάξεις του Ν. 2331/1995 (ΦΕΚ 
154 Α), 

γ) του άρθρου 1 του Π.Δ. 401 (ΦΕΚ 269 Α) «περί οργα- 
νώσεως και λειτουργίας της Επιτροπής του άρθρου 7του 
Ν. 2331/1995», 

δ) του άρθρου 28 του Ν. 2733/1999 (ΦΕΚ 155 Α) «Σύ¬ 
σταση Νέας Χρηματιστηριακής αγοράς κ.λπ.», 
ε) του άρθρου 29 Ατού Ν. 1558/1985 (ΦΕΚ 137 Α) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του Ν. 2081/1992 (ΦΕΚ 154 Α), 
στ) της υπ’ αριθμ. 29648/Β. 1493/11.2.1998 (ΦΕΚ 29) 
απόφασης του Υπουργού Εθνικής Οικονομίας «Εσωτερι¬ 
κός Κανονισμός Οργανώσεως και Λειτουργίας της Επι- 
τροπήςτου άρθρου 7του Ν. 2331/1995», 
ζ) του Π.Δ. 178/2000 (ΦΕΚ 165 Α) «Οργανισμός του 
Υπουργείου Εθνικής Οικονομίας», 
η) του Π.Δ. 81/2002 (ΦΕΚ 57 Α) «Συγχώνευση των 
Υπουργείων Εθνικής Οικονομίας και Οικονομικών». 

2. Τα υπ’ αριθμ. α) 51302/Β. 3290/28.12.2004, β) 1580/Β. 
94/19.1.2005 και γ) 4213/Β. 190/3.2.2005 έγγραφα της 
Δ/νσης Πιστωτικών και Δημοσιονομικών Υποθέσεων της 
Γ.Δ.Ο.Π. του Υπουργείου Οικονομίας και Οικονομικών. 

3. Το υπ’ αριθμ. ΔΙΔΚ/Φ. 38/5/2568/17.2.2005 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης. 

4. Το υπ’ αριθμ. 1484/16.2.2005 έγγραφο του Σ.Δ.Ο.Ε. 
του Υπουργείου Οικονομίας και Οικονομικών. 

5. Το υπ’αριθμ. Β 1/577/17.2.2005 έγγραφο του Υπουρ¬ 
γείου Ανάπτυξης. 

6. Τα υπ’ αριθμ. 3011/40/231-Θ/7.3.2005 και 3011/40/ 
231-ζ/7.2.2005 έγγραφα του Υπουργείου Δημόσιας Τά¬ 
ξης- 

7. Το υπ’ αριθμ. 11909/10.2.2005 έγγραφο του Υπουρ¬ 
γείου Δικαιοσύνης. 

8. Το από 21.1.2005 έγγραφο της Τράπεζας της Ελλά¬ 
δος. 

9. Το υπ’ αριθμ. 282/24.1.2005 έγγραφο της Επιτροπής 
Κεφαλαιαγοράς. 

10. Το υπ’ αριθμ. 4716/4.2.2005 έγγραφο του Χρηματι¬ 
στηρίου Αξιών Αθηνών. 

11. Το υπ’ αριθμ. 232/27.1.2005 έγγραφο της Ένωσης 
Ελληνικών Τ ραπεζών. 

12. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Διορίζουμε Πρόεδρο της Επιτροπής του άρθρου 7 του 
Νόμου 2331/1995 το Γεώργιο Παντελή, Αντιεισαγγελέα 
Εφετών Αθηνών με αναπληρωτή του το Σταύρο Μαντα- 
κιοζίδη, Αντιεισαγγελέα Εφετών Αθηνών. 

και Μέλη ως ακολούθως: 

1. Χριστόφορο Λειβαδά, δικηγόρο στη Δ/νση Πιστωτι¬ 
κών και Δημοσιονομικών Υποθέσεων του Υπουργείου Οι¬ 
κονομίας και Οικονομικών, με αναπληρώτριά του τη Μα¬ 
ρία Αικατερίνη Καμπανέλλη, δικηγόρο που υπηρετεί στην 
ίδια Δ/νση. 

2. Ευάγγελο Καραμάνο, προϊστάμενο της Δ/νσης Ειδι¬ 
κών Οικονομικών Ερευνών της Κ.Υ. ΣΔΟΕ, ΠΕ/Α Τελωνει¬ 
ακών του Υπουργείου Οικονομίας και Οικονομικών, με 
αναπληρωτή του τον Παναγιώτη Κουκουλομάτη, υπάλλη¬ 
λο ΤΕ/Γ Τελωνειακών που υπηρετεί στην ίδια Διεύθυνση 
του ιδίου Υπουργείου. 

3. Δημήτριο Παπασπύρου, Προϊστάμενο της Δ/νσης Δι¬ 
οίκησης Ανθρώπινου Δυναμικού της Γενικής Γραμματεί- 
ας Δημόσιας Διοίκησης και Ηλεκτρονικής Διακυβέρνη¬ 
σης του Υπουργείου Εσωτερικών, Δημόσιας Διοίκησης 
και Αποκέντρωσης, με αναπληρώτριά του τη Βησσαρία 
Γρίβα, Προϊσταμένη της Δ/νσης Διεθνών Σχέσεων του ιδί¬ 
ου Υπουργείου. 

4. Βιλελμίνη Φωτοπούλου, με βαθμό Α του Κλάδου 
ΠΕ/Διοικητικού Εμπορικού του Υπουργείου Ανάπτυξης, 
με αναπληρώτριά της τη Μαρλένα Σαμαρτζίδου, με βαθ¬ 
μό Δ του ιδίου Κλάδου, του ιδίου Υπουργείου. 

5. Αδαμάντιο Σταματάκη, Αστυνομικό Διευθυντή του 
Αρχηγείου Ελληνικής Αστυνομίας του Υπουργείου Δημό¬ 
σιας Τάξης, με αναπληρωτή του το Νικόλαο Καραούλη, 
Αστυνομικό Υποδ/ντή της ΔΑΑ/ΥΔΟΕΕΑΗ/Ιο του ιδίου 
Υπουργείου. 

6. Παύλο Γεωργουλέα, Υποδιευθυντή της Δ/νσης Επο- 
πτείας Πιστωτικού Συστήματος της Τράπεζας της Ελλά¬ 
δος, με αναπληρωτή του το Θεόδωρο Κοντοβαζαινίτη, δι¬ 
κηγόρο, στη Δ/νση Νομικών Υπηρεσιών. 

7. Μιχαήλ Μερσίνη, δικηγόρο της Νομικής Υπηρεσίας 
της Επιτροπής Κεφαλαιαγοράς, με αναπληρώτριά του 
την Ανθή Δριστά, Προϊσταμένη του τμήματος Παρακο¬ 
λούθησης Συναλλαγών του ιδίου φορέα. 

8. Ισμήνη Χίνου, Διευθύντρια Διοικητικού του Χρηματι¬ 
στηρίου Αξιών Αθηνών, με αναπληρωτή της το Γεώργιο 
Μεσσαλά, που υπηρετεί στο Τμήμα Υποστήριξης Επεν¬ 
δυτικού Κοινού του ιδίου φορέα. 


9. Νικόλαο Κουμουνδούρο, Διευθυντή της Γενικής 
Γραμματείας της Ένωσης Ελληνικών Τραπεζών, με ανα¬ 
πληρωτή του το Δημήτριο Λαμπρόπουλο, στέλεχος του 
ιδίου φορέα. 

Η θητεία του Προέδρου, των Μελών και των Αναπληρω¬ 
τών της παρούσας Επιτροπής είναι διετής και λήγει στις 
17 Φεβρουάριου 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 2/9235/0022 (2) 

Επανακαθορισμός αποζημίωσης των μελών των Επιτρο¬ 
πών Κρατικών Βραβείων Λογοτεχνίας, Κρατικών Βρα¬ 
βείων Λογοτεχνικής Μετάφρασης και Κρατικών Βρα¬ 
βείων Παιδικού Βιβλίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Τηςπαρ. 2γτου άρθρου 17του Ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. καιΟ.Τ.Α. κ.λπ.» (ΦΕΚ297/Α/23.12.2003). 

β) Τηςπαρ. 3του άρθρου 22του Ν. 2362/1995 «ΠερίΔη¬ 
μοσίου Λογιστικού Ελέγχου των δαπανών του Κράτους 
και άλλες διατάξεις» (ΦΕΚ 247/Α). 

γ) Του άρθρου 27του Ν. 2081/1992 (ΦΕΚ 154/1992), με 
το οποίο προστέθηκε το άρθρο 29 στο Ν. 1558/1985, 
όπως τελικά αντικαταστάθηκε με το άρθρο 1 του 
Ν. 2469/1997 «Περιορισμός και βελτίωση της αποτελε- 
σματικότητας των Κρατικών Δαπανών και άλλες διατά¬ 
ξεις» (ΦΕΚ 38/Α/14.3.1997). 

δ) Του άρθρου 40 του Ν. 849/1978 «Περί παροχής κινή¬ 
τρων δια την ενίσχυση της Περιφερειακής και Οικονομι¬ 
κής ανάπτυξης της Χώρας» (ΦΕΚ 232/Α/1978). 

ε) Της παρ. 2 του άρθρου 1 του Ν. 2557/1997 «Θεσμοί, 
μέτρα και δράσεις πολιτιστικής ανάπτυξης» (ΦΕΚ 271/Α) 
και τις διατάξεις του άρθρου 1 του Ν. 2557/1997. 

2. Την υπ’ αριθμ. 2/25794/0022/30.5.2002 κοινή απόφα¬ 
ση «Επανακαθορισμός αποζημίωσης των μελών των Επι¬ 
τροπών Κρατικών Βραβείων Λογοτεχνίας, Κρατικών Βρα¬ 
βείων Λογοτεχνικής Μετάφρασης και Κρατικών Βραβείων 
Παιδικού Βιβλίου» (ΦΕΚ 750/Β/17.6.2002). 

3. Την υπ’ αριθμ. 84627/9470/28.9.2004 απόφαση του 
ΥΠ.ΠΟ «Ορισμός μελών των Επιτροπών Κρατικών Βρα¬ 
βείων Λογοτεχνίας, Λογοτεχνικής Μετάφρασης και Παι¬ 
δικού βιβλίου. 

4. Το υπ’ αριθμ. 1645/94990/20.12.2004 έγγραφο, κα¬ 
θώς και το από 24.11.2004 Εισηγητικό Σημείωμα της 
Δ/νσης Γ ραμμάτων του ΥΠ.ΠΟ. 

5. Το υπ’ αριθμ. 6831/31.1.2005 έγγραφοτης Δ/νσης Οι¬ 
κονομικών Υποθέσεων του ΥΠ.ΠΟ. 

6. Την υπ’ αριθμ. 14650/ΔΙΟΕ/85/17.3.2004 (ΦΕΚ 519/Α) 
Κοινή απόφαση του Πρωθυπουργού και του Υπουργού 
Οικονομίας και Οικονομικών, σχετικά με τον καθορισμό 
αρμοδιοτήτων του Υφυπουργού Οικονομικών. 

7. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση για τη μεταβίβαση εξουσίας υπογραφής 
σύμφωνα μετηνπαρ.1 του άρθρου 7 του Ν. 1943/1991. 

8. Το γεγονός ότι από την απόφαση αυτή προκαλείται 
δαπάνη που ανέρχεται στο ποσό των 38.600 ευρώ για το 
χρονικό διάστημα από 28.9.2004 έως 31.12.2004 και 
81.700 ευρώ για το έτος 2005, η οποία θα καλυφθεί από 
τις πιστώσεις του Ειδικού Λογαριασμού Νο 234372/1 του 
ΥΠ.ΠΟ, που τηρείται στην Τράπεζα της Ελλάδος, αποφα¬ 
σίζουμε: 

1. Επανακαθορίζουμε την κατά μήνα αποζημίωση των 
Προέδρων, Μελών και Γραμματέων των Επιτροπών: 
α) Κρατικού Βραβείου Λογοτεχνίας, β) Κρατικού Βραβεί¬ 
ου Λογοτεχνικής Μετάφρασης και γ) Κρατικού Βραβείου 
Παιδικού Βιβλίου, για το χρονικό διάστημα από 28.9.2004 
έως 31.1.2005 και για ένα (1) εξάμηνο κατά τη διάρκεια 
του έτους 2005, ως εξής: 

Προέδρων: 400 ευρώ 

Μελών (με ψήφο): 380 ευρώ 

Μελών (χωρίς ψήφο): 250 ευρώ 

Γ ραμματέων: 200 ευρώ 

2. Οι ανωτέρω μηνιαίες αποζημιώσεις καταβάλλονται 
με την προϋπόθεση συμμετοχής σε (4) τέσσερις συνε¬ 
δριάσεις το μήνα. Σε περίπτωση συμμετοχής σε λιγότε- 
ρες συνεδριάσεις η αποζημίωση περικόπτεται ανάλογα. 

3. Η απόφαση αυτή, η οποία ισχύει από 28.9.2004 (ημε¬ 
ρομηνία ορισμού των Μελών των ανωτέρω Επιτροπών), 
να δημοσιευθεί στην Εφημερίδα της Κυβερνήσεως. 

Αθήνα, 23 Μαρτίου 2005 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Πολιτισμού 

ΓΕΩΡΓΙΟΣ ΚΟΥΡΗΣ ΧΡΗΣΤΟΣ ΖΑΧΟΠΟΥΛΟΣ 

-♦- 

Αριθ. 2/10700/0022 (3) 

Καθορισμός αποζημίωσης του Προέδρου, των μελών και 
γραμματέα Κεντρικής Επιτροπής Παρακολούθησης 
και Παραλαβής του Έργου «για την εγκατάσταση πλη¬ 
ροφοριακών συστημάτων και τον εκσυγχρονισμό των 
Υπηρεσιών Ποινικού Μητρώου των Εισαγγελιών Πρω¬ 
τοδικών έξι (6) πόλεων (Αθήνα, Πειραιάς, Πάτρα, Θεσ¬ 
σαλονίκη, Ηράκλειο, Βόλος)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του Ν. 2362/1995 (ΦΕΚ247Α') «Περί Δημοσίου Λογι¬ 
στικού, ελέγχου των δαπανών του Κράτους και άλλες δια¬ 
τάξεις», 

β) της περίπτωσης ι' της παρ. 1 του άρθρου 23 του 
Ν. 2145/1993 (ΦΕΚ 88 Α') «Ρύθμιση θεμάτων εκτελέσεως 
ποινών, επιταχύνσεως και εκσυγχρονισμού των διαδικα¬ 
σιών απονομής της δικαιοσύνης και άλλων θεμάτων», 

γ) της παρ. 6του άρθρου 5του Ν. 2408/1996 (ΦΕΚ 104 
Α') «Τροποποίηση διατάξεων του Ποινικού Κώδικα, του 
Κώδικα Ποινικής Δικονομίας, του Κώδικα Βασικών Κανό¬ 
νων για τη μεταχείριση των κρατουμένων και άλλες δια¬ 
τάξεις», όπως ισχύει, 


δ) του άρθρου 17 του Ν. 3205/2003 (ΦΕΚ 297 Α) «Μι- 
σθολογικές ρυθμίσεις λειτουργών και υπαλλήλων του Δη¬ 
μοσίου, Ν.Π.Δ.Δ. και ΟΤΑ και άλλες διατάξεις», 
ε) του άρθρου 29 Ατού Ν. 1558/1985 (ΦΕΚ 137 Α') «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (ΦΕΚ 154 Α') και αντικατα- 
στάθηκε με το άρθρο 1 του Ν. 2469/1997 (ΦΕΚ 58 Α'), 
στ) του άρθρου 40 του Ν. 849/1978 (ΦΕΚ 232 Α') «Περί 
παροχής κινήτρων για την ενίσχυση της περιφερειακής 
και Οικονομικής αναπτύξεως της Χώρας» όπως ισχύει, 
ζ)του Π.Δ. 36/2000 (ΦΕΚ29Α') «Οργανισμός Υπουργεί¬ 
ου Δικαιοσύνης». 

2. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ 519 Β') «Καθορισμός αρμοδιοτή¬ 
των των Υφυπουργών Οικονομίας και Οικονομικών». 

3. Την υπ’ αριθμ. 2/80345/0004/8.11.1999 (ΦΕΚ 2040/1999 
Β') κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης - Γεωργίας - Εργασίας και 
Κοινωνικών Ασφαλίσεων - Πολιτισμού - Μακεδονίας-Θρά- 
κης - Μεταφορών και Επικοινωνιών - Ανάπτυξης - Δικαιοσύ¬ 
νης - Υγείας και Πρόνοιας - Τύπου και ΜΜΕ - Αιγαίου και 
Υφυπουργού Οικονομικών περί «Μεταβίβασης εξουσίας 
υπογραφής σύμφωνα με το άρθρο 7 παρ. 1 του Ν. 
1943/1991». 

4. Την υπ’ αριθμ. 124097/24.11.2004 απόφαση του 
Υπουργού Δικαιοσύνης (ΦΕΚ 1811/Β/7.12.2004) που 
αφορά τη συγκρότηση Κεντρικής Επιτροπής Παρακο¬ 
λούθησης και Παραλαβής του έργου για την εγκατάστα¬ 
ση πληροφοριακών συστημάτων και τον εκσυγχρονισμό 
των Υπηρεσιών Ποινικού Μητρώου των Εισαγγελιών 
Πρωτοδικών έξι (6) πόλεων (Αθήνα, Πειραιάς, Πάτρα, 
Θεσσαλονίκη, Ηράκλειο, Βόλος). 

5. Το γεγονός ότι από τις διατάξεις της παρούσας προ- 
καλείται δαπάνη που θα βαρύνει τις πιστώσεις του Προϋ¬ 
πολογισμού του ΤΑΧΔΙΚ (ΚΑΕ 0264) και δεν επιβαρύνει 
τον Κρατικό Προϋπολογισμό, ύψους 39.600 ευρώ για το 
2005 και 19.800 ευρώ για το 2006, αποφασίζουμε: 

Καθορίζουμε τη μηνιαία αποζημίωση για τον Πρόεδρο, 
τα μέλη και το γραμματέα Κεντρικής Επιτροπής Παρακο¬ 
λούθησης και Παραλαβής του έργου για την εγκατάστα¬ 
ση πληροφοριακών συστημάτων και τον εκσυγχρονισμό 
των Υπηρεσιών Ποινικού Μητρώου των Εισαγγελιών 
Πρωτοδικών έξι (6) πόλεων (Αθήνα, Πειραιάς, Πάτρα, 
Θεσσαλονίκη, Ηράκλειο, Βόλος) σε 350,00 ευρώ για τον 
Πρόεδρο, 300,00 ευρώ για έκαστο μέλος και 250,00 ευρώ 
για το γραμματέα της Επιτροπής ανά μήνα. 

Η ανωτέρω μηνιαία αποζημίωση, θα καταβληθεί με την 
προϋπόθεση συμμετοχής των ανωτέρω σε τέσσερις (4) 
συνεδριάσεις τουλάχιστον το μήνα. Σε περίπτωση συμμε¬ 
τοχής τους σε λιγότερες συνεδριάσεις η αποζημίωση πε¬ 
ρικόπτεται ανάλογα. 

Η απόφαση αυτή η οποία ισχύει από 7.12.2004 να δημο- 
σιευθεί στην Εφημερίδα της Κυβερνήσεως. 

Αθήνα, 23 Μαρτίου 2005 
Οι Γ ενικοί Γ ραμματείς 
Δημοσιονομικής Πολιτικής 
Υπουργείου Οικονομίας Υπουργείου 

και Οικονομικών Δικαιοσύνης 

ΓΕΩΡΓΙΟΣ ΚΟΥΡΗΣ ΠΑΝΑΓΙΩΤΗΣ ΠΑΝΟΥΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/3624/0022 (4) 

Καθορισμός αποζημίωσης των μελών της Ομάδας 
Διοίκησης Έργου για την Οδική Ασφάλεια. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

1. Έχοντας υπόψη: 

α. Τις διατάξεις του άρθρου 40 του Ν. 849/1978 (Α'-232), 
όπως αυτό συμπληρώθηκε με το άρθρο 8 του 
Ν. 2129/1993 (Α'-57). 

β. Τις διατάξεις του Ν. 1481/1984 «Οργανισμός Υπουρ¬ 
γείου Δημόσιας Τάξης» (Α' -152). 

γ. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα», το οποίο προστέθηκε 
με το άρθρο 27 του Ν. 2081/1992 (Α'-154) και τροποποιή¬ 
θηκε με το άρθρο 1 παρ. 2εδ. α'του Ν. 2469/1997 (Α'-38). 

δ. Τις διατάξεις του Ν. 1599/1986 «Σχέσεις Κράτους - 
Πολίτη» (Α'-75). 

ε. Τις διατάξεις του άρθρου 22 παρ. 3 του Ν. 2362/1995 
«Περί Δημοσίου Λογιστικού Ελέγχου των Δαπανών του 
Κράτους και άλλες διατάξεις» (Α'-247). 

στ. Τις διατάξεις της παρ. 18 του άρθρου 18 του 
Ν. 2503/1997 «Διοίκηση, οργάνωση, στελέχωση της Πε¬ 
ριφέρειας, ρύθμιση θεμάτωνγιατηντοπική αυτοδιοίκηση 
και άλλες διατάξεις» (Α'-107). 

ζ. Τις διατάξεις του Ν. 2800/2000 «Αναδιάρθρωση Υπη¬ 
ρεσιών Υπουργείου Δημόσιας Τάξης, σύσταση Αρχηγεί¬ 
ου Ελληνικής Αστυνομίας και άλλες διατάξεις» (Α' - 41). 

η. Τις διατάξεις του άρθρου 13 του Ν. 2690/1999 «Κύ¬ 
ρωση του Κωδικού Διοικητικής Διαδικασίας και άλλες δια¬ 
τάξεις» (Α' - 45). 

θ. Τις διατάξεις της παρ. 2εδαφ.γ και 5, του άρθρου 17 
του Ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., Μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις» (Α' - 297). 

2. Την υπ’ αριθμ. 2/74260/0004/15.10.1999 (Β'-1925/ 
25.10.1999) κοινή υπουργική απόφαση με θέμα «Μεταβί¬ 
βαση εξουσίας υπογραφής σύμφωνα με το άρθρο 7, 
παρ.1 του Ν. 1943/1991» (Α'-50). 

3. Την υπ’ αριθμ. 2514/1 /566-δ' από 25.8.2004 κοινή 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης - Δημόσιας Τάξης «Συγκρότηση 
ομάδας διοίκησης έργου για την Οδική Ασφάλεια» (Β' - 
1376). 

4. Την ανάγκη επεξεργασίας, τεκμηρίωσης και προώθη¬ 
σης θεμάτων Οδικής Ασφάλειας προς τη Διυπουργική 
Επιτροπή Οδικής Ασφάλειας. 

5. Την ιδιαίτερη σημασίατου ορισμένου χρόνου (2ετούς 
διάρκειας) συλλογικού οργάνου, που συμβάλλει στην 
αποτελεσματικότερη λειτουργία της Δημόσιας Διοίκησης 
καιτην καλύτερη εξυπηρέτηση του πολίτη που δύναται να 
λειτουργήσει και εκτός των χώρων του Αρχηγείου της Ελ¬ 
ληνικής Αστυνομίας, καθώς και εκτός του κανονικού ωρα¬ 
ρίου εργασίας των υπαλλήλων. 

6. Το γεγονός ότι από τις διατάξεις της παρούσας από¬ 
φασης προκαλούνται δαπάνες σε βάρος του Κρατικού 
Π/Υ, που για το προηγούμενο έτος ανέρχονταν στο ύψος 
των 54.300 € περίπου, για το έτος 2005 στο ύψος των 
70.000 € περίπου, και για το έτος 2006 στο ύψος των 
27.000 € περίπου, οι οποίες (δαπάνες) θα αντιμετωπι- 
σθούν ως ακολούθως: 


α. Οι του τρέχοντος έτους (λόγωλήξηςτου οικονομικού 
έτους) από τις πιστώσεις του αντίστοιχου ΚΑΕ του Π.Υ. 
εξόδων Ε.Φ.43-100 «ΕΛΛΗΝΙΚΗ ΑΣΤΥΝΟΜΙΑ» έτους 
2005. 

β. Οίτου έτους 2005 από τις πιστώσεις του αντίστοιχου 
ΚΑΕ του Π/Υ εξόδων Ε.Φ. 43-100 «ΕΛΛΗΝΙΚΗ ΑΣΤΥΝΟ¬ 
ΜΙΑ», έτους 2005. 

γ. Οι του έτους 2006 από τις πιστώσεις που θα εγκρι- 
θούν στον αντίστοιχο Π/Υ εξόδων του ίδιου Φορέα, στο 
σχέδιο του οποίου θα γίνουν οι σχετικές προβλέψεις, 
αποφασίζουμε: 

1. Καθορίζουμε αποζημίωση κατά μήνα, του Προέδρου, 
των μελών και του γραμματέα της «Ομάδας Διοίκησης 
Έργου, γιατην επεξεργασία καιτεκμηρίωση των θεμάτων 
που ανάγονται στη Διυπουργική Επιτροπή Οδικής Ασφά¬ 
λειας ως ακολούθως: 

α. Πρόεδρος 400 ευρώ. 

β. Μέλη 350 ευρώ 

γ. Γραμματέας 200 ευρώ 

2. Η ανωτέρω αποζημίωση καταβάλλεται στους δικαι¬ 
ούχους εις ολόκληρον, υπό την προϋπόθεση ότι μετείχαν 
σε τουλάχιστον τέσσερις (4) συνεδριάσεις το μήνα. Σε πε¬ 
ρίπτωση που μετείχαν σε λιγότερες από τέσσερις (4) συ¬ 
νεδριάσεις, η αποζημίωση μειώνεται αναλογικά σε σχέση 
με το σύνολο των πραγματοποιούμενων μηνιαίων συνε¬ 
δριάσεων. 

3. Δεν δικαιούνται αποζημίωση τα μέλη της Ομάδας που 
είναι υπάλληλοι ή μισθωτοί του Δημοσίου, των Ν.Π.Δ.Δ. 
και των Ο.Τ.Α., εφόσον το συλλογικό όργανο συνεδριάζει 
στο χώρο των υπηρεσιών αυτών, εντός του κανονικού 
ωραρίου εργασίας τους ή σε χρόνο που καλύπτεται από 
υπερωριακή απασχόληση. 

4. Η συμμετοχή και η παροχή των υπηρεσιών από τα μέ¬ 
λη της Ομάδας καθώς και ο εκτός του ωραρίου εργασίας 
των Δημόσιων Υπηρεσιών χρόνος, θα βεβαιώνεται από 
τον Πρόεδρο αυτής. 

5. Η ως άνω κατά περίπτωση αποζημίωση, υπόκειται 
στους περιορισμούς της παρ. 5 του άρθρου 17 του 
Ν. 3205/2003 (Α'- 297). 

6. Η ισχύς της παρούσας απόφασης, αρχίζει από την 
9.9.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2005 

Οι Γ ενικοί Γ ραμματείς 
Δημοσιονομικής Πολιτικής 

Υπουργείου Οικονομίας Υπουργείου 

και Οικονομικών Δημόσιας Τάξης 

ΓΕΩΡΓΙΟΣ ΚΟΥΡΗΣ ΛΕΩΝΙΔΑΣ ΕΥΑΓΓΕΛΙΔΗΣ 

-♦- 

Αριθ. 93491 (5) 

Συγκρότηση Επιτροπής για την κατάρτιση σχεδίου του 
Π.Δ. που προβλέπεται στο άρθρο 3 παρ. 5 του 
Ν. 2956/2001. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας», όπως τροποποιήθηκαν και ισχύ¬ 
ουν σήμερα. 

3. Το υπ’ αριθμ. Β105873/24.2.2005 έγγραφο του 
Ο.Α.Ε.Δ. και την υπ’ αριθμ. 299/6/1.2.2005 απόφαση του 
Διοικητικού του Συμβουλίου. 

4. Τις διατάξεις του άρθρου 5 παρ. 3 του Ν. 2956/2001 
«Αναδιάρθρωση Ο.Α.Ε.Δ. και άλλες διατάξεις». 

5. Τις διατάξεις της παρ. 6 του άρθρου 11 του 
Ν. 2224/1994 «Ρύθμιση θεμάτων εργασίας κ.λπ.». 

6. Τις διατάξεις του Ν. 2503/1997 «Διοίκηση, στελέχωση 
της Περιφέρειας και άλλες διατάξεις». 

7. Τις διατάξεις του Ν.Δ. 212/1969 «περί οργανώσεως 
και διοικήσεως του Ο.Α.Ε.Δ.», όπως ισχύει σήμερα. 

8. Τις διατάξεις του Β.Δ. 404/1971 «περί καθορισμού 
των τακτικών θέσεων των προσόντων και της διαδικασίας 
εντάξεως του προσωπικού του Ο.Α.Ε.Δ.» και 405/1971 
«περί Οργανώσεως, Συγκροτήσεως και λειτουργίας των 
Υπηρεσιών του Ο.Α.Ε.Δ.». 

9. Τις διατάξεις του Ν. 3205/2003 «Μισθολογικές Ρυθμί¬ 
σεις Λειτουργών και Υπαλλήλων του Δημοσίου, Ν.Π.Δ.Δ. 
και αντιστοίχων της Ελληνικής Αστυνομίας, του Πυρο¬ 
σβεστικού καιΛιμενικού Σώματος και άλλες συναφείς δια¬ 
τάξεις». 

10. Την ανάγκη συγκρότησης Επιτροπής για την κατάρ¬ 
τιση του σχεδίου του Π.Δ/τος που προβλέπεται στο άρ¬ 
θρο 5 παρ. 3 του Ν. 2956/2001. 

11. Το γεγονός ότι η προκαλούμενη δαπάνη από τη 
λειτουργία της Επιτροπής αυτής θα καθορισθεί με κοι¬ 
νή απόφαση των Υπουργών Οικονομίας και Οικονομι¬ 
κών και Απασχόλησης και Κοινωνικής Προστασίας και 
θα βαρύνει τον προϋπολογισμό του Ο.Α.Ε.Δ., αποφασί¬ 
ζουμε: 

Συγκροτούμε στον Οργανισμό Απασχόλησης Εργατι¬ 
κού Δυναμικού (Ο.Α.Ε.Δ.), Επιτροπή αποτελούμενη από 
τους παρακάτω: 

1) Μακρυδημήτρη Αντώνη, Καθηγητή, ως Πρόεδρο 

2) Μιχαλόπουλο Νικόλαο, Καθηγητή, ως μέλος 

3) Τριβιζά Διονύσιο, υπάλληλο του Ο.Α.Ε.Δ., ως μέλος 

4) Νικολόπουλο Νικόλαο, υπάλληλο του Ο.Α.Ε.Δ., ως 
μέλος 

5) Αναδιώτου Τατιανή, Προϊσταμένη του Τμήματος Δι- 
οικ. Οργάνωσης της Δ/νσης Οργάνωσης και Απλούστευ- 
σης Διαδικασιών του Υπουργείου Απασχόλησης και Κοι¬ 
νωνικής Προστασίας, ως μέλος 

6) Ατζαμιδάκη Μαρία, υπάλληλο του Ο.Α.Ε.Δ., ως μέλος 

7) Δαφέρμο Κων/νο, υπάλληλο του Ο.Α.Ε.Δ., ως μέλος 

8) Κάρδαρη Γεράσιμο, υπάλληλο του Ο.Α.Ε.Δ., ως μέ¬ 
λος 

9) Αγγελή Κων/νο, υπάλληλο του Ο.Α.Ε.Δ., ως μέλος 

Χρέη Γραμματέων της Επιτροπής θα εκτελούν οι υπάλ- 

ληλοιτου Ο.Α.Ε.Δ., Ευαγγελοπούλου Μαρία και Σαλαμά- 
γκα Τάνια με αναπληρωτές τους, τη Λολίδου Ελένη και 
Μπίνου Καλλιόπη, αντίστοιχα. 

Έργο της Επιτροπής είναι η μελέτη των θεμάτων σχετι¬ 
κών με την οργάνωση, διάρθρωση, λειτουργία και αρμο¬ 
διότητες των Υπηρεσιών του Ο.Α.Ε.Δ., της στελέχωσής 
τους κατά κατηγορίες, κλάδους και βαθμούς, των θεμά- 
τωντων σχετικών με την ίδρυση, επέκταση, τροποποίηση, 
κατάργηση και συγχώνευση Κεντρικών, Περιφερειακών 
και Τοπικών Υπηρεσιών, του καθορισμού της αρμοδιότη¬ 


τας αυτών και των Οργανικών τους θέσεων καθώς και κά¬ 
θε άλλου θέματος που έχει σχέση με τη γενικότερη Ορ¬ 
γάνωση, λειτουργία και άσκηση αρμοδιοτήτων του 
Ο.Α.Ε.Δ. και η σύνταξη ενός σχεδίου, προκειμένου στη 
συνέχεια να εκδοθεί το Π.Δ. που προβλέπεται από το άρ¬ 
θρο 5 παρ. 3 του Ν. 2956/2001. 

Το έργο της Επιτροπής θα παραδοθεί εντός πέντε (5) 
μηνών από την έναρξη των εργασιών της. 

Η Επιτροπή θα λειτουργεί εκτός του νομίμου ωραρίου 
εργασίας και θα είναι αμειβόμενη, η δε αμοιβή θα καθορι- 
σθεί με κοινή απόφαση των Υπουργών Οικονομίας και Οι¬ 
κονομικών και Απασχόλησης και Κοινωνικής Προστασίας 
και θα βαρύνει τον προϋπολογισμό του Ο.Α.Ε.Δ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθ. ΥΠΠΟ/ΔΟΕΠΥ/ΤΟΠΥΝΣ/23391 (6) 

Τροποποίηση της υπ’ αριθμ. ΥΠΠΟ/ΔΙΟΙΚ/Α5 
ΠΜΥ/37120/3.7.2002 απόφασης. 

Η ΑΝΑΠΛΗΡΩΤΡΙΑ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 3028/2002 άρθρα49,50,52 (παραγρ. 3,5) «Για 
την προστασία των Αρχαιοτήτων και εν γένει της Πολιτι¬ 
στικής Κληρονομιάς» (ΦΕΚ Α' 153). 

β) Του Ν. 1558/1985 άρθρο 29α (ΦΕΚ Α' 137), όπως προ¬ 
στέθηκε με το άρθρο 27του Ν. 2081/1992 (ΦΕΚΑΊ54) και 
αντικαταστάθηκεμετηνπαράγραφο2ατου άρθρου 1 του 
Ν. 2469/1997 (ΦΕΚΑ'38). 

γ) Του Π.Δ. 191/2003 «Οργανισμός Υπουργείου Πολιτι¬ 
σμού» (ΦΕΚΑ' 146). 

2. Την υπ’ αριθμ. ΥΠΠΟ/ΔΟΕΠΥ/ΤΟΠΥΝΣ/14/3698/ 
20.1.2004 απόφαση «Οργάνωση και Λειτουργία των Συμ¬ 
βουλίων του Ν. 3028/2002 στο Υπουργείο Πολιτισμού» 
(ΦΕΚ Β' 70). 

3. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη-Πετραλιά και στους Υφυπουργούς Γεώργιο 
Ορφανό και Πέτρο Τατούλη» (ΦΕΚ Β' 527), όπως αυτή 
διορθώθηκε στο ΦΕΚ Β' 558. 

4. Το υπ’ αριθμ. 9/4.3.2005 ΦΕΑτης Γενικής Δ/νσης Δι¬ 
οικητικής Υποστήριξης. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Τροποποιούμε την υπ’ αριθμ. ΥΠΠΟ/ΔΙΟΙΚ/Α5/ΠΜΥ/ 
37120/3.7.2002 απόφαση «Καθορισμός Γραμματέων του 
Κεντρικού Αρχαιολογικού Συμβουλίου, Κεντρικού Συμ¬ 
βουλίου Νεωτέρων Μνημείων και Τοπικών Συμβουλίων 
Μνημείων του Υπουργείου Πολιτισμού», (ΦΕΚ Β' 841) 
όπως συμπληρώθηκε με την υπ’ αριθμ. ΥΠΠΟ/ΔΟΙΚ/Α4/ 
33339/2163/29.4.2004 όμοια πράξη (ΦΕΚ Β' 652), ως 
προς τους Γραμματείς του Κεντρικού Αρχαιολογικού 
Συμβουλίου, ως εξής: 

«1. ΚΕΝΤΡΙΚΟ ΑΡΧΑΙΟΛΟΓΙΚΟ ΣΥΜΒΟΥΛΙΟ 

Τρεις (3) υπάλληλοι με ισάριθμους αναπληροοτές προ¬ 
ερχόμενοι από τους κλάδους ΠΕ Αρχαιολόγων και ΠΕ Δι¬ 
οικητικού του ΥΠΠΟ». 

Κατά τα λοιπά ισχύει η ανωτέρω τροποποιούμενη από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 2005 

Η ΑΝΑΠΛΗΡΩΤΡΙΑ ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθ. ΥΠΠΟ/ΔΙΝΕΣΑΚ/77420/1845 (7) 

Χαρακτηρισμός ως μνημείου του κτιρίου Κονάκι Χατζη- 
γάκη, στο Σωτήριο Λάρισας, ιδιοκτησίας Αθανασίου 
Χατζόπουλου. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 «Περί Κυβέρνησης και Κυβερνητι¬ 
κών Οργάνων που δημοσιεύθηκε στο Φ.Ε.Κ. 137/Α/ 
26.7.1985». 

β) Του Ν. 3028/2002 «Για την προστασία των Αρχαιοτή¬ 
των και εν γένειτης Πολιτιστικής Κληρονομιάς». 

γ) Του Ν. 2039/1992 «Περί Κύρωσης της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης» (ΦΕΚ61/Α/13.4.1992). 

δ) Του Π. Δ. 191/2003 «Περί Οργανισμού του ΥΠ.ΠΟ.». 

2. Την υπ’ αριθμ. 133/24-3-2004 απόφαση του Πρωθυ¬ 
πουργού και Υπουργού Πολιτισμού «Περί ανάθεσης άσκη¬ 
σης αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και ΠέτροΤατούλη» (ΦΕΚ527/Β/24.5.2004), όπως 
διορθώθηκε στο (ΦΕΚ 558/Β/2.4.2004). 

3. Την εισήγηση της Υπηρεσίας Νεωτέρων Μνημείων 
και Τεχνικών Έργων Θεσσαλίας καθώς και τα λοιπά στοι¬ 
χεία του φακέλου. 

4. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας με αριθμό 130/24.9.2004, αποφασί¬ 
ζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, το Κονάκι «Χατζηγάκη», στο Σωτήριο Ν. 
Λάρισας, ιδιοκτησίας Αθανασίου Ζατζόπουλου, διότι εί¬ 
ναι προγενέστερο των τελευταίων 100 χρόνων, και απο¬ 
τελεί αξιόλογο και αντιπροσωπευτικό δείγμα Τσιφλικό- 
σπιτου του Κάμπου της Θεσσαλίας, όπως αυτά διαμορ¬ 
φώθηκαν στο τέλος του 19ου. Επί πλέον έχει άμεση 
σύνδεση με το αγροτικό ζήτημα της Θεσσαλίας και του 
αγώνα των αγροτών κολίγων για την απαλλοτρίωση των 
Τσιφλικιών και την απόδοσή τους στους φυσικούς δικαι¬ 
ούχους, που ήταν κολίγοι αγρότες του Θεσσαλικού κά¬ 
μπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2005 

Ο ΥΦΥΠΟΥΡΓΟΣ 

ΠΕΤΡΟΣΤΑΤΟΥΛΗΣ 


( 8 ) 

Έγκριση του προγράμματος εκπαίδευσης των προσώ¬ 
πων που ασχολούνται με τη διάθεση μεριδίων Αμοι¬ 
βαίων Κεφαλαίων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 13/330/2.3.2005 του Δ.Σ.) 

Αφού έλαβε υπόψη: 

1. Το άρθρο 11 του Ν. 3283/2004 «Ανώνυμες εταιρείες 
διαχείρισης αμοιβαίων κεφαλαίων, οργανισμοί συλλογι¬ 
κών επενδύσεων σε κινητές αξίες, αμοιβαία κεφάλαια και 
άλλες διατάξεις» (ΦΕΚΑ/210/2.11.2004). 

2. Την παράγραφο 2.3 του άρθρου 10 της απόφασης 
2/132/19.5.1998 του Διοικητικού Συμβουλίου της Επιτρο¬ 
πής Κεφαλαιαγοράς «Κώδικας Δεοντολογίας Εταιρειών 
Διαχείρισης Αμοιβαίων Κεφαλαίων (ΑΕΔΑΚ) και Εταιρει¬ 
ών Επενδύσεων Χαρτοφυλακίου (ΑΕΕΧ)» (ΦΕΚ Β/615/ 
18.6.1998). 

3. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α/13/26.7.1985), όπως ισχύει. 

4. Την από 12 Ιανουάριου 2005 επιστολή της Ένωσης 
Θεσμικών Επενδυτών, αποφασίζει ομόφωνα: 

Εγκρίνει την ύλη για την εκπαίδευση προσώπων που 
ασχολούνται με τη διάθεση μεριδίων Αμοιβαίων Κεφαλαί¬ 
ων, ως εξής: 

I. ΥΛΗ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ 

1. ΒΑΣΙΚΕΣ ΕΝΝΟΙΕΣ ΜΑΚΡΟΟΙΚΟΝΟΜΙΑΣ 

• Οι βασικές οικονομικές αρχές. 

• Οι αγορές των αγαθών. 

• Κατανάλωση και αποταμίευση. 

• Επένδυση. 

• Οικονομική μεγένθυση. 

• Οικονομικές διακυμάνσεις. 

• Απασχόληση - ανεργία. 

• Πληθωρισμός. 

• Ισοζύγιο πληρωμών. 

• Συναλλαγματικές ισοτιμίες. 

• Προσφορά και ζήτηση χρήματος. 

2. ΜΟΡΦΕΣ ΕΠΕΝΔΥΣΕΩΝ 

• Αγορά χρήματος. 

• Αγορές κεφαλαίων. 

• Κινητές αξίες. 

• Επενδυτικά προϊόντα στην αγορά χρήματος. 

• Επενδυτικά προϊόντα στην αγορά κεφαλαίων. 

• Παράγωγα χρηματοοικονομικά προϊόντα (δικαιώμα¬ 
τα προαίρεσης-ορίίοπε, συμβόλαια μελλοντικής εκπλή- 
ρωσης-ίυίυΓθδ, συμβόλαια ανταλλαγής-ενναρε). 

3. ΟΡΙΣΜΟΣ, ΠΕΡΙΓΡΑΦΗ, ΘΕΣΜΙΚΟ ΠΛΑΙΣΙΟ ΑΜΟΙ¬ 
ΒΑΙΩΝ ΚΕΦΑΛΑΙΩΝ 

Α) Θεσμικό Πλαίσιο 

• Νομικό πλαίσιο Α/Κ(Ν. 1969/1991). 

• ΑΕΔΑΚ, όργανα ΑΕΔΑΚ (Διοίκηση, Επενδυτική Επι¬ 
τροπή, Εσωτερικός Έλεγχος, κ.λπ.). 

• Θεματοφύλακας. 

• Δημιουργία Α/Κ, συγκρότηση, μερίδια. 

• Μεριδιούχοι. 

• Ενεργητικό. 

• Επιτρεπόμενες επενδύσεις. 

• Κανονισμός Α/Κ. 

• Διαδικασία αποτίμησης ενεργητικού και αξίας μεριδί¬ 
ου. 

• Υπολογισμός απόδοσης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6405 


• Μέρισμα (διανομή και επανεπένδυση). 

• Προμήθειες εισόδου, εξόδου, πραγματική απόδοση 
(καθαρή). 

• Φορολογικό καθεστώς. 

• Πρόσθετη αξία από εξαγορά μεριδίων. 

• Υποχρεωτικές δημοσιεύσεις, υποχρεωτικές και μη οι¬ 
κονομικές εκθέσεις και ενημερωτικά έντυπα μεριδιού- 
χων. 

• Διαφήμιση Α/Κ. 

• Μη εγγυημένη απόδοση. 

Β) Χαρακτηριστικά Αμοιβαίων Κεφαλαίων 

• Κατηγοριοποίηση και ονοματολογία Ελληνικών Α/Κ, 
κανόνες για τις διακρίσεις τους. 

• Μεταβολή κατηγορίας Α/Κ. 

• Αντιστοιχίες Α/Κ με επενδυτικό ρΐΌίίΙθ των μεριδιού- 
χων, επενδυτικός λογαριασμός. 

Γ) Ανάλυση της αγοράς 

• Εμφάνιση και ιστορική εξέλιξη Α/Κ. 

• Εμφάνιση και ιστορική εξέλιξη Α/Κ στην Ελλάδα. 

• Η διεθνής αγορά των Α/Κ: 

- είδη Α/Κ στις ΗΠΑ, την Ευρώπη κ.λπ., 

- αριθμητικά και ποσοτικά στοιχεία ξένων αγορών, 

- τάσεις στη διεθνή αγορά Α/Κ, 

-τάσεις στην Ευρωπαϊκή Ένωση (ΕΕΡ3Ι), 

-το ΕυΒΟ και η επιρροή που θα ασκήσει στην ευρωπαϊ¬ 
κή αγορά Α/Κ, 

- το ασφαλιστικό πρόβλημα και η επιρροή του στη διε¬ 
θνή αγορά Α/Κ. 

• Η Ελληνική αγορά των Α/Κ: 

- ιστορική εμφάνιση του θεσμού, 

- εξελίξεις μέχρι σήμερα, 

- αριθμητικά και ποσοτικά στοιχεία ελληνικής αγοράς, 

- χαρακτηριστικά της ελληνικής αγοράς Α/Κ, 

- παράγοντες που θα επηρεάσουν την ελληνική αγορά 
(ασφαλιστικό πρόβλημα κ.λπ.). 

• Αμοιβαία κεφάλαια ξένων κεφαλαιαγορών στην Ελ¬ 
λάδα: 

- διάκριση ως προς την ελευθερία διαθέσεως ευρωπαϊ¬ 
κών και μη, 

- όροι και περιορισμοί στη διάθεση και τη διαφήμιση 
τους, δημοσιεύσεις τιμών κ.λπ. 

• Η Ένωση Θεσμικών Επενδυτών: 

- σκοπός, 

- δραστηριότητα. 

4. ΕΠΕΝΔΥΤΙΚΟΙ ΚΙΝΔΥΝΟΙ ΚΑΙ ΣΥΝΘΕΣΗ ΧΑΡΤΟΦΥ¬ 
ΛΑΚΙΟΥ 

• Επένδυση και κερδοσκοπία. 

• Χρηματιστήριο. 

• Επενδυτικός κίνδυνος. 

• Σύνθεση χαρτοφυλακίου. 

• Απόδοση - διακύμανση. 

5. ΔΙΑΔΙΚΑΣΙΕΣ ΠΩΛΗΣΗΣ ΚΑΙ ΕΞΑΓΟΡΑΣ ΜΕΡΙΔΙΩΝ 

• Αίτηση συμμετοχής. 

• Αίτηση εξαγοράς. 

• Αίτηση κοινού λογαριασμού. 

• Κυκλοφορία αιτήσεως. 

• Κατάθεση σε τραπεζικό λογαριασμό. 

• Εξουσιοδοτήσεις σε τρίτα πρόσωπα. 

• Τρόπος ρευστοποιήσεως, χρόνος επιστροφής χρη¬ 
μάτων. 


• Αναστολή εξαγορών. 

6. ΚΩΔΙΚΑΣ ΔΕΟΝΤΟΛΟΓΙΑΣ ΘΕΣΜΙΚΩΝ ΕΠΕΝΔΥΤΩΝ 

• Αναγκαιότητα του Κώδικα Δεοντολογίας. 

• Οι βασικές αρχές και οι σκοποί του Κώδικα Δεοντο¬ 
λογίας. 

• Ο πωλητής των Α/Κ και οι επενδυτές (αρχές που διέ- 
πουντη σχέση). 

• Γενική επικοινωνιακή πολιτική (εξυπηρέτηση του πε¬ 
λάτη, η άσκηση της πολιτικής της εταιρείας, η υγεία του 
θεσμού των συλλογικών επενδύσεων). 

• Ευθύνες και κυρώσεις εταιρείας και πωλητών. 

• Το πιστοποιητικό συνεργασίας και εκπαίδευσης του 
πωλητή. 

• Η ενημέρωση των πωλητών για τις νέες κανονιστικές 
και λοιπές ρυθμίσεις και η διαρκής ενήμερωσή τους. 

• Η Επιτροπή Κεφαλαιαγοράς (αρμοδιότητες - επο- 
πτεία - έλεγχος - τροποποιήσεις κανονιστικού πλαισίου - 
κυρώσεις). 

II. Η διάρκεια του εκπαιδευτικού προγράμματος θα 
ανέρχεται σε 30 τουλάχιστο διδακτικές ώρες, οι οποίες 
μπορούν να μειώνονται σε 20 τουλάχιστο διδακτικές 
ώρες προκειμένου για εκπαιδευόμενους οι οποίοι έχουν 
τίτλο σπουδών ΑΕΙ ή ΤΕΙ οικονομικής κατεύθυνσης ή 
έχουντουλάχιστοτριετή αποδεδειγμένη προϋπηρεσία σε 
εταιρείες του χρηματοπιστωτικού τομέα (τράπεζες, εται¬ 
ρείες παροχής επενδυτικών υπηρεσιών, χρηματιστηρια¬ 
κές εταιρείες, εταιρείες διαχείρισης αμοιβαίων κεφαλαί¬ 
ων, εταιρείες επενδύσεων χαρτοφυλακίου) καθώς και σε 
ασφαλιστικές εταιρείες. 

III. Στους εκπαιδευόμενους θα παραδίδεται εγχειρίδιο 
που θα καλύπτει επαρκώς τα αντικείμενα του προγράμ¬ 
ματος εκπαίδευσης. 

IV. Μετά το πέρας της εκπαίδευσης, προκειμένου να χο¬ 
ρηγηθεί το προβλεπόμενο πιστοποιητικό συνεργασίας 
και εκπαίδευσης, οι εκπαιδευόμενοι θα υποβάλλονται σε 
γραπτή εξέταση δίωρης τουλάχιστο διάρκειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2005 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Στην υπ’ αριθμ. Φ. 12.1/12065/Β3 απόφαση του Υφυ¬ 
πουργού Εθνικής Παιδείας και Θρησκευμάτων, που δη- 
μοσιεύθηκε στο ΦΕΚ 342/Β/16.3.2005 και αφορά συ¬ 
μπλήρωση των αποφάσεων κοστολόγησης των δωρεάν 
διανεμομένων συγγραμμάτων στους φοιτητές των Πα¬ 
νεπιστημίων για τα ακαδημαϊκά έτη 1999-2000, 2000- 
2001, 2001-2002, 2002-2003, 2003-2004 και 2004-2005 
επιφέρεται η πιο κάτω διόρθωση: στη σελίδα 4289, στή¬ 
λη α' διορθώνεται ο αριθμός της απόφασης: 

Από το λανθασμένο: «Αριθ. Φ. 12.1/12062/Β3 ....», στο 
ορθό: «Αριθ. Φ. 12.1 /12065/Β3 ........ 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν.θΐ .9 γ - β-ητοί I : ννθβιτΐ35ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γ ραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 1 6 σελίδες σε 1 θιιγο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοηη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ϊηΙθΓΠθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

» Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτ>. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























